סלבקו לושטיצה

סלבקו לושטיצה (בסרבו-קרואטית: Slavko Luštica;  11 בינואר 1923 - 14 ביולי 1992) היה כדורגלן ומאמן כדורגל יוגוסלבי ממוצא קרואטי.

קריירה 
לושטיצה נולד בקהילת דייגים קטנה במפרץ קוטור. הוא החל לשחק במחלקת הנוער של אוסביט שיברניק מהעיר שיברניק, ועלה לקבוצה הבוגרת שלה כשהוא בן 13 בלבד. לושטיצה פרץ לתודעה לראשונה כאשר גבר יחד עם הנבחרת הצעירה של יוגוסלביה על הנבחרת הצעירה של הונגריה, שהייתה ידועה כנבחרת חזקה. זמן קצר לאחר מכן חתם בהיידוק ספליט, בה שיחק במשך כל הקריירה שלו. ב-9 במרץ 1941 ערך את הופעת הבכורה שלו במועדון בניצחון 5-2 על קונקורדיה זאגרב. הוא שיחק בכל משחקי הקבוצה במהלך מלחמת העולם השנייה. לאחר סיום המלחמה המשיך לושטיצה לשחק בהיידוק ספליט וזכה איתה שלוש פעמים באליפות יוגוסלביה. בסך הכל ערך 634 הופעות במדי הקבוצה, נתון שממקם אותו במקום השלישי בהיסטוריית הקבוצה, והבקיע 86 שערים.

ב-23 באוגוסט 1951 ערך לושטיצה את הופעת הבכורה שלו בנבחרת יוגוסלביה בניצחון 4-2 במשחק ידידות נגד נבחרת נורווגיה באוסלו. בהמשך ערך שתי הופעות נוספות בנבחרת.

לאחר פרישתו ממשחק פעיל אימן לושטיצה את היידוק ספליט, אותה הוביל לזכייה באליפות. בהמשך אימן את אולימפיה ליובליאנה ואת נבחרת יוגוסלביה.

תארים

כשחקן 
 אליפות יוגוסלביה (3): 1950, 1952, 1954/1955

כמאמן 
 אליפות יוגוסלביה (1): 1970/1971

קישורים חיצוניים

כדורגלנים יוגוסלבים
קשרי כדורגל יוגוסלבים
כדורגלני היידוק ספליט
כדורגלני נבחרת יוגוסלביה
כדורגלנים באולימפיאדת הלסינקי (1952)
מאמני כדורגל יוגוסלבים
מאמני היידוק ספליט
מאמני נבחרת יוגוסלביה בכדורגל
יוגוסלבים שנולדו ב-1923
יוגוסלבים שנפטרו ב-1992